**Društvo za uveljavljanje enakosti in pluralnosti Vita Activa**

**Tekoči projekti**

Naslov: **Spletni portal spol.si**

Obdobje izvajanja: Priprave na projekt so se pričele leta 2013, portal je začel delovati 22. 9. 2014 in traja.

Aktivnosti: Izdajanje spletnega medija, ki je osredotočen na teme, povezane s spoli

Produkti: Spletni portal <https://spol.si/>

Vodilna organizacija: Društvo Vita Activa

Partnerske organizacije: /

Finančna podpora: /

Naslov: Bodeča neža

Obdobje izvajanja: 2013 (portal spol.si sodeluje od 2014) – traja

Aktivnosti: vsakoletno zbiranje in reflektiranje seksističnih izjav javnih oseb.

Ker so seksistične izjave v javnem diskurzu vsakodnevne in največkrat ne doživijo refleksije, jih Bodeča Neža na spletni strani: <https://bodeca-neza.spol.si/> zbira, analizira in komentira ter izpostavlja javni kritiki. Bodečo Nežo za seksistično izjavo leta podeljujemo kolektiv Rdeče zore in uredništvo spletnega portala spol.si skupaj z zainteresirano javnostjo. Ta nečastni naziv lahko doleti vse, ki javno napadajo, ponižujejo in žalijo druge na podlagi spola, spolne usmerjenosti in/ali spolne identitete.

Osebe, ki delujejo na javno izpostavljenih področjih, kot so politika, znanost, (pop) kultura, umetnost in mediji, imajo posebno veliko odgovornost za soustvarjanje odprte, pluralne in strpne družbe. Njihov položaj jim namreč daje privilegij, da sooblikujejo javno mnenje. Če širijo seksistična stališča, s pozicije moči normalizirajo sovražni govor in legitimirajo diskriminacijo, kar je v nasprotju s prizadevanji za družbo enakih možnosti.

Produkti: spletna stran <https://bodeca-neza.spol.si/>

podelitev nagrade 2018/2019: [Bodečo nežo 2018/2019 prejme Viljem Ščuka](https://spol.si/blog/2019/03/16/bodeco-nezo-20182019-prejme-viljem-scuka/), spol.si, Ljubljana, 2019.

podelitev nagrade 2017-2018: [Bodečo nežo 2018 prejme Boštjan M. Zupančič](https://spol.si/blog/2018/03/08/bodeco-nezo-2018-prejme/), spol.si, Ljubljana, 2018. [Podelitev nagrade bodeča neža 2017–2018 (video)](https://spol.si/blog/2018/08/16/bodeca-neza-video/), spol.si, Ljubljana, 2018.

podelitev nagrade 2016-2017: [Izjava delovne skupine Rdečih zor in spol.si ob razglasitvi letošnje »nagrade« bodeča neža](http://spol.si/blog/2017/03/09/izjava-delovne-skupine-rdecih-zor-in-spol-si-ob-razglasitvi-letosnje-nagrade-bodeca-neza/), spol.si, Ljubljana, 2017.

podelitev nagrade 2015-2016: [Intervju s pobudnicami\_ki nagrade Bodeča Neža](http://spol.si/blog/2016/03/09/mnostvo-figur-ki-ne-bi-bile-vezane-na-spol-intervju-s-pobudnicami_ki-nagrade-bodeca-neza/), spol.si, Ljubljana, 2016.

podelitev nagrade 2014-2015: [Bodeča Neža Milanu Kučanu in dr. Simoni Fišer Kralj](http://spol.si/blog/2015/03/11/bodeca-neza-milanu-kucanu-in-dr-simoni-fiser-kralj/), spol.si, Ljubljana, 2015.

Vodilna organizacija: Društvo Vita Activa z uredništvom spol.si in kolektiv Rdeče zore

Partnerske organizacije: /

Finančna podpora: /